Odense Adresse-Contoirs Efterretninger, 1842-03-25
Om Aftenen ledsagedes det værdige Ægtepar til den særdeles smagfuldt oplyste og pyntede Kirke af en Deel af deres Børn og Børnebørn, samt flere af Omegnens Beboere. Det Jndtryk, som en saadan med Mennesker opfyldt, oplyst og prydet Kirke maatte gjøre paa det menneskelige Sind, forhøiedes overordentligt ved den Musik og Sang, som Seminaristerne under deres duelige Musik- og Syngelærer saa smukt udførte, samt ved den passende Tale Stedets fungerende Præst holdt over 1 Cor. 15, 10. Efter Udgangen af Kirken udbragte Sognebeboerne et længe Level, for deres gamle værdige Præstefolk. De hjerteligste Lykønskninger dette høitagtede elskede Ægtepar modtoge, rørte dem meget. Men de vilde, at Glæden skulde være almindelig, derfor blev paa Festens 3die Dag Sognets Fattige indbudne og beværtede med et vederqvægende Maaltid. De Taknemmeligheds-Følelser disse yttrede mod deres ædle Givere, forskjønnede endnu mere denne for Mange mindeværdige Høitidsdag. (Meddeelt.) Meddeelt.) Ligesom Publicisten ikke sjeldent seer sig i den tunge Nødvendighed, at han uden Skaansel bør drage Mørkets Gierninger frem for Lyset, saaledes maa det vistnok ogsaa paa den anden Side være ham en kjær Pligt, naar han, uden at saare Delicatessen, kan offentliggjøre ædle Handlinger, ikke saameget for at prise disse, thi rige Følelser kunne altid lønne sig selv – men en saadan Offentliggjørelse bringer ofte Lys og Varme tilveie i mangt et Bryst, som det kolde Overdagsliv fyldte med en stille Tvivlen om, at det sande Store og Gode virkelig endnu monne være live. Saafremt denne bemærkning er rigtig, vil Redenstaaende neppe kunne læses uden Deeltagelse. Gaardmand Jens Pedersen i Holse (see Fyens Stifts Landemode-Act for Aaret 1811 Pag. 4348) havde forlængst af sin Gjeld til Fyens Stifts geistlige Enkelasse afbetalt et Beløb, stort 713 Rbd. 62 s. Sølv. Som en retsindig og stræbsom Mand, der i høi Grad nyder sin Omgivelses Agtelse og Velvillie, glædede han sig ved den Tanke, at han saaledes havde sikkret sig og Familie et sorgfrit Udkomme. Men nogle Misligheder ved bemeldte Enkekasses Regnskabsførelse udviklede i Tidens Løb saadanne Omstændigheder, der aldeles tilintetgjorde Mandens glade Haab og stillede sig truende i Veien for hans timelige Velfærd. Enkekassens Direction maatte tilfredsstille den strænge Pligts Bydende og - Jens Pedersen, blev krævet for den Gield, som han havde betalt. Han vægrede sig naturligviis ved at fyldestgjøre dette Krav. Sagen maatte altsaa afgjøres ved Domstolen og gik sin Gang gjennem alle Jnstantser. Jens Pedersens talentfulde Sagfører, Hr. Prokurator Tommerup, forsvarede den Angrebne, og Hr. Tommerups Jndlæg ved Underretten kan Man visseligen for en stor Deel tilskrive, at Høiesteret ved Dom af 7 Febr. 18440 ikkun tilpligtede Jens Pedersen at betale 363 Rbd. 62 s. Sølv med resterende Renter. Saaledes stod Sagen. Gaardmand Jens Pedersen truedes med Execution. Han, hans Hustru og deres 5 Børn saae en mørk og kummerlig Fremtid imøde. - Da udgik under 29 August 1841 en Skrivelse fra H. H. Hr. Biskop Faber (see Fyens Stifts Landemode-Act for 1841 Pag. 1618), der i ægte christelig Aand begjærer af Enke kassens samtlige Jnteressenter en bemyndigelse for Directionen til aldeles at eftergive Jens Pedersen fornævnte 363 Rbd. 62 s. Sølv med resterende Renter. Hvad der med Grund kunde ventes af Evangeliets Forkyndere er ogsaa skeet. Alle Jnteressenterne indvilligede i, at den berørte Sum med forfaldne Renter aldeles eftergaves Jens Pedersen. - Jndsenderen af disse Linier har med Opmærksomhed fulgt Jens Pedersens Sag og, da dens endelige Udfald bærer umiskjendeligt Præg af noget Høiere og Bedre end det, som de borgerlige sociale Forhold sædvanligviis bære til Skue, saa troer han ogsaa at burde nævne dem, der her have gjort det første Skridt til at en ædel Handling kunde udøves. Dhrr. Biskop, Faber, Provst Seidelin, Hospitalsforstander Bondo og Prokurator Tommerup ere i Virkeligheden de Mænd, der i denne Henseende indledede det Fornødne. Dette ønsker Jndsenderen, at Jens Pedersen vil erindre, naar han i sin Tid aflægger Taksigelsen til Fyens Stifts geistlige Enkekasses Direction og Jnteressenter. - Ogsaa i Sandager og Holevad Sogne ved Assens have Beboerne ved frivillige Bidrag velvilligen foranstaltet et Qvantum Rug og Byg oplagt, der til nedsatte Priser, sælges til trængende Huusfolk i Sognene. Der følges forresten med Hensyn til dette Oplagskorn samme Fremgangsmaade som for nogle Aar siden, at nemlig enhver Yder opbevarer sit antegnede Bidrag, og bliver der da udstædt Anviisninger, efter hvilke det af Vedkommende bliver afhentet hos Yderne, en Fremgangsmaade, som Man ogsaa der har funden at være hensigtsvarende.